جافا (لغة برمجه)

جافا هيا لغة برمجه اتعملت من "الفريق الاخضر" عشان يكون مشروع لغه للاجهزه الالكترونيه, شعاره "بسيط, قوى, مستقل عن السيستم الاصلى, عالى الاداء, متوجهه للكائنات, مفسره, ديناميكيه".

 تاريخ جافا 
بديل=صوره مطور جافا جيمس سنه 2008|تصغير|صوره مطور جافا جيمس سنه 2008
تم تطوير لغة برمجه جافا بواسطه جيمس جوسلينج و فريقه سنة 1995, الفريق كان فيه جيمس و مايك شيريديان و باتريك, و بداوا يشتغلوا من 1991.

المشروع فى الاول كان مصمم للانظمه المدمجه الصغيره جوا الاجهزه الالكترونيه, و كان اسمه GreenTalk وصيغه الملف كانت . gt و بعد كدا اتسمى  Oak يعمى البلوط بالانجليزيه, و كان علامه على القوه فى وقتها و لكن ظهرت جافا بالشكل اللى نعرفه دلوقتى سنة 1995 لما اتسمت جافا عشان كان فيه علامه تجاريه موجوده بنفس اسم Oak.

جيمس كان شغال فى صن مايكروسيستمز, اللى هيا دلوقتى جزء من شركه اوراكل و عشان كدا اوراكل دلوقتى هيا اللى بتطور جافا.

فى سنة 1995, جريدة التايم صنفت جافا من ضمن احسن عشر منتجات فى سنه 1995.

 الاصدارات 

 الاصدار القياسى: و دا فيه المكتبات البرمجيه و الفريم وركس للحاجات الاساسيه, و بنا الواجهات الرسوميه و شوية حاجات تانيه.
 اصدار المؤسسات: مبنى على الاصدار القياسى, و فيه شويه حاجات تساعد المؤسسات على عمل سيرفرات بسرعه عاليه.
 اصدار الاجهزه الصغيره: فيه شويه مكتبات صغيره عشان تتعامل مع الاجهزه الصغيره زى المستشعرات و غيره.

 حزمه تطوير جافا "JDK" 
تصغير|مثال لكود جافا على برنامج اكليبس
و دى حزمه لتطوير و تشغيل برامج جافا, و بتتكون من ادوات التطوير زى javac اللى بيسمحلك تترجم الكود بتاع جافا لكود ممكن يفهمه الكمبيوتر, و كمان بيئة تشغيل جافا.

 بيئه تشغيل جافا "JRE" 
و دى حزمه لتشغيل برامج جافا بس.

 امثله لاكواد جافا 
مثال لكود بيجمع رقمين.class Main {
  public static void main(String[] args) {
    System.out.println("Enter two numbers");
    int first = 10;
    int second = 20;
    System.out.println(first + " " + second);
    int sum = first + second;
    System.out.println("The sum is: " + sum);
  }
}مثال لكود ياخد الرقم من المستخدم و يعرف اذا كان رقم زوجى ولا فردىimport java.util.Scanner;
public class EvenOdd {
    public static void main(String[] args) {
    Scanner reader = new Scanner(System.in);
    System.out.print("Enter a number: ");
    int num = reader.nextInt();
    if(num % 2 == 0)
    System.out.println(num + " is even");
    else
    System.out.println(num + " is odd");
    }
}

 برامج لتطوير اكواد بجافا 
فيه برامج كتير ومنها:

 اكليبس
 جى ديفيلوبر

 جافا و بايثون 
دول من اكبر لغتين برمجه فى العالم دلوقتى, و رغم ده فيه اختلافات جوهريه بين الاتنين.

جافا بشكل عام كتابتها اصعب و اطول من بايثون, و الدليل على كدا ان برنامج بيعرض كلام بس مبياخدش سطور كتير من بايثون لكن جافا بياخد# Python
print('Hello, world!')// Java
public class Main {
    public static void main(String[] args) {
    System.out.println("Hello, world!");
    }
}لكن جافا بتكسب فى السرعه, مع انها بتستخدم رام كتير.

 برامج والعاب اتعملت بجافا 

 ماينكرافت
 جرال فى ام
 ناسا ورلد ويند

 لينكات برانيه 

 مصادر 

تصنيف:سوفتوير
تصنيف:لغات برمجه